
K čl. I
(zákon č. 385/2000 Z. z.)
Cieľom navrhovaného prechodného ustanovenia je umožniť sudcom Najvyššieho súdu Slovenskej republiky, ktorí boli k 31. júlu 2021 členmi správneho kolégia, aby mali možnosť požiadať o preloženie na Najvyšší správny súd Slovenskej republiky v osobitnom režime.
V odseku 1 sa ustanovuje, že ak takýto sudca podá žiadosť o preloženie do 30. novembra 2026, Súdna rada Slovenskej republiky o jeho preložení bez vykonania dohľadu nad spĺňaním predpokladov sudcovskej spôsobilosti. Uvedené riešenie vychádza z toho, že ide o sudcov, ktorí už pred vznikom Najvyššieho správneho súdu Slovenskej republiky vykonávali agendu správneho súdnictva na Najvyššom súde Slovenskej republiky, a preto disponujú potrebnými odbornými skúsenosťami a praxou v oblasti správneho súdnictva.
Navrhovaný odsek 2 upravuje procesné otázky rozhodovania o takomto preložení. Súdna rada Slovenskej republiky je povinná rozhodnúť o preložení sudcu najneskôr do 31. januára 2027. 
Zároveň sa ustanovuje, že ak bol sudca v čase preloženia ustanovený do funkcie predsedu senátu, táto funkcia mu zostáva zachovaná aj po jeho preložení na Najvyšší správny súd Slovenskej republiky. Uvedené riešenie sleduje zachovanie kontinuity výkonu funkcie a rešpektovanie doterajšieho postavenia sudcu v rámci súdnej organizácie.
Navrhovaný odsek 3, rieši kolíziu vyššieho počtu záujemcov o preloženie ako je počet voľných miest sudcov na najvyššom správnom súde, a to takým mechanizmom, že súdna rada vezme do úvahy kritériá uvedené v odseku 3. 

K čl. II
(účinnosť)
Navrhuje sa, aby zákon nadobudol účinnosť 1. novembra 2026, čím sa vytvorí dostatočný časový priestor na rozhodovaciu činnosť Súdnej rady Slovenskej republiky, ktorá je povinná o žiadostiach o preloženie na Najvyšší správny súd Slovenskej republiky podaných do 30. novembra 2026 rozhodnúť, a to najneskôr v lehote do 31. januára 2027.

